Dié 18de kunstefees van Volksblad en die Universiteit van die Vrystaat het die afgelope week duisende mense van oor die land heen, en selfs wêreldwyd, na die Kovsie-kampus en elders in Bloemfontein gelok.
Die teenwoordigheid van internasionale kunstenaars en skrywers op die fees en die Pan-Afrika- Kreatiewe Uitruilprogram (Pace) is vanuit die hartland van Suid-Afrika ’n broeikas vir die kunste in die land met tentakels wêreldwyd.
Dit is ’n pluimpie vir die Vrystaat dat groot belangstelling onder buitelandse vervaardigers bestaan om werke soos The Little Prince, Hani, Womb of Fireen DEURnis na die wêreldverhoog te bring.